  Майя Бывальцева 26-тӥ куартолэзе Удмуртиысь Калыкъёслэн эшъяськон юртазы «Герои народа – герои страны» улосвылкуспо вожвылъяськонын вормисьёсты шараязы. Ужрад онлайн амалэн ортчиз, ивортэ ужъюртлэн пресс-службаез. Пӧртэм калыкъёслэн Быдӟым Атыкай ожын батырлыко ожмаськемзылы сӥзем но Вормон Нуналлы 75 ар тырмонлы тупатэм эскерон ужъёсъя вожвылъяськонэ Ижкарысь но Казаньысь 7-11 классъёсын дышетскись куать сюрслэсь трос пиналъёс пыриськизы. Вожвылъяськонэ ужъёсты куинь ӧръёсъя кутӥзы. Озьы ик радъясьёс «Тужгес мыло-кыдо школа» номинациез нимаз висъязы. Ижкарын вормисе потӥзы: «Всё для фронта, всё для Победы!» ӧрын - 10 номеро школаысь 10-тӥ классын дышетскись Егор Кокорин «Герои народа – герои страны» ӧрын – 45 номеро лицейысь 8-тӥ классын дышетскись Мария Кутергина «Дети войны: всё для фронта, всё для Победы» ӧрын – 17 номеро школаысь 11-тӥ классын дышетскись Елизавета Шубина «Эссе на тему «Герои народа — герои страны» ӧрын (валтӥсь вожвылъяськонтэк) – 52 номеро школаысь 9-тӥ классын дышетскись Алёна Курылёва Казаньын вормисе Вероника Бобровская, Зиля Яхиева но Илсаф Нургалиев потӥзы. Устоосызлэсь ужъёслэсь авторъёссэс Казане но Ижкаре экскурсиосын пусйизы. Нырысь-валысь чакланъёсъя, соос сӥзьы каникулъёс дыръя ортчозы. Озьы ик вормисьёслэсь ужъёссэ «Герои народа – герои страны» бичетэн поттозы. Вожвылъяськон витетӥзэ ортчиз ни. Таиз ар аспӧртэм луэ. 2020-тӥ арын Удмуртия но Татарстан 100 ар тырмонзэс пусъё.  Тодэ вайытом, азьвылгес Удмурт кадет корпусысь 10-тӥ классын дышетскись Артём Поскрёбышев эссе ӧрын творчество ужъёсъя «Geschichte in Biografien» - «История в биографиях» калыккуспо вожвылъяськонын вормиз, нош Можгаысь 4-тӥ классын дышетскись Полина Алексеева «Правнуки Победителей» огъяросси конкурсын нырысетӥ луиз. Тегъёс: Ижкар Удмуртия вожвылъяськон пиналъёс БыдӟымАтыкайож йӧслыкъёс Удмуртилэнкунлыкезлы100ар 100ар  